港島南岸

港島南岸，係香港大型發展項目，喺香港島南區黃竹坑香葉道11號，起喺港鐵黃竹坑站上蓋。項目由港鐵公司策劃，每期由唔同發展商興建，係一個結合住宅同商場嘅鐵路上蓋綜合發展計劃。項目前身係黃竹坑邨。

住宅部分

第一期：晉環
晉環佔地約1.1公頃，可以起兩幢住宅大廈，提供大約800伙，樓面面積約57.7萬方呎，預計2022年落成。2017年2月28號，港鐵公佈路勁基建同平安不動產資本合組嘅中資財團怡騰投資有限公司以補地價金額超過46.84億，每方呎約8,119蚊，分紅比例固定為35%攞到項目。港鐵同路勁基建用保密做理由，拒絕透露地價。到2020年11月中，發展商正式就呢個項第二期
第二期地盤面積約9.26萬方呎，鄰近香港仔南朗山道，喺第一期隔離。項目樓面約49.3萬方呎，可以起兩座25層同30層住宅樓宇，提供約600個住宅單位，估計2023年落成。

2017年11月頭收到37份意向書，截標時合共收到10份標書。2017年12月5號，港鐵公佈嘉里建設同信和置業各佔50%股權嘅合資公司High Crown Holdings Limited，以補地價約52.1億元，以項目可以起到樓面面積約49.3萬方呎計算，每方呎樓面補地價約10,576蚊，分紅比例固定係30%，成功投到港鐵黃竹坑站第二期發展項目，補地價約52.1億。

商場
商場命名做THE SOUTHSIDE，樓高5層佔地51萬平方呎，設有大約150間商戶，亦設有提供235個泊車位，預計2023年落成。場內設計會以高雅同大自然柔同色系做主調，商場入口設有1.4萬平方呎嘅公共休憩空間，而場內有唔少喺3,000平方呎嘅表演場地。港鐵計劃引入唔同類型嘅商戶，如娛樂同大型綜合超市等，並引入智能科技。

附近地方
南朗山道熟食市場
包玉剛游泳池
新會商會陳白沙紀念中學
新加坡國際學校
安貧小姊妹會聖瑪利安老院
香港警察學院
One Island South
黃竹坑遊樂場

連出去
港島南岸網頁

黃竹坑